Diari Oficial de la Generalitat Valenciana


Sumari del DOGV 845, del 14-06-1988 (1988/811387)

DECRET 75/1988, de 6 de juny, del Consell de la Generalitat Valenciana, sobre exercici de la funció interventora per procediment de mostratge.
----------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/06/06/75/dof/vci/html**

### Dades del document

Número de DOGV
:   845

Data del DOGV
:   14-06-1988

Secció del DOGV
:   DISPOSICIONS GENERALS

Número del document
:   1988/811387


Data del document
:   06-06-1988

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 75/1988, de 6 de juny, del Consell de la Generalitat Valenciana, sobre exercici de la funció interventora per procediment de mostratge.  
El paràgraf primer de l'article 35 de la Llei 1/1988, de 29 de febrer, de Pressuposts de la Generalitat Valenciana per a l'exercici de 1988, estableix que les despeses no sotmeses a fiscalització prèvia seran intervingudes aplicant tècniques de mostratge als actes, documents i expedients objecte de control.  
El número 1 de l'article 57 de la Llei 4/1984, de 13 de juny, tal com queda redactat per l'article 34 de la Llei de Pressuposts indicada, estableix quines despeses no es troben sotmeses a intervenció prèvia, a les quals els és aplicable la fiscalització per mostratge.  
Igualment, el número 5 de l'article 57 de la Llei 4/1984, de 13 de juny, tal com queda redactat per l'article 34 de la Llei de Pressuposts abans indicada, estableix que les obligacions o despeses sotmeses a fiscalització limitada seran objecte d'una altra plena posteriorment, exercida sobre una mostra representativa formada aleatòriament.  
A aquest efecte, les poblacions d'actes, documents o expedients subjectes a intervenció demanaran tipus de mostratge diferents per a garantir la fiabilitat i l?objectivitat de les actuacions.  
La detecció de defectes en la mostra seleccionada requereix les intruccions necessàries perquè els Centres gestors adopten les mesures correctores oportunes i s?adeqüen a les circumstàncies canviants de les poblacions d'expedient, del mateix procediment mostral.  
D'altra banda, quant a la dimensió de la mostra, si bé podria establir-la cada Interventor, s'ha considerat oportú fixar-la amb uns valors d'ús comú per a uniformitat i facilitat, sense perjudici que per a casos excepcionals se puguen aplicar particularment.  
La mostra representativa de tots els actes, documents i expedients fiscalitzats limitadament per a sotmetre-la a fiscalització plena ha de ser seleccionada prèviament de forma aleatòria, bé informàticament o amb la prèvia ordenació dels actes per a la seua formació.  
Per això, d'acord amb la disposició final tercera de la Llei 1/1988, de 29 de febrer, a proposta del Conseller d'Economia i Hisenda, amb la deliberació prèvia del Consell de la Generalitat Valenciana en sessió celebrada el dia 6 de juny de 1988,  
DECRETE:  
Article primer  
L?exercici de la funció interventora per procediments de mostratge en l'Administració de la Generalitat Valenciana es subjectarà a les normes contingudes en aquest Decret.  
Article segon  
La selecció de la mostra representativa de les obligacions i despeses sotmeses a fiscalització limitada que recull el número 5 de l'article 57 de la Llei 4/1984, de 13 de juny, d'Hisenda Pública de la Generalitat Valenciana en la redacció atesa per l'article 34 de la Llei de la Generalitat Valenciana 1/1988, de 29 de febrer, que els Interventors han de sotmetre a plena comprovació, s'efectuarà de manera que comprendrà actes, documents o expedients de cada una de les fases de gestió del Pressupost de Despeses, i autoritzarà la Intervenció General de la Generalitat Valenciana perquè dicte les normes corresponents.  
Article tercer  
Els actes, documents i expedients no sotmesos a intervenció prèvia, que regula el número 1 de l'article 57 de la Llei 4/1984, de 13 de juny, d'Hisenda Pública de la Generalitat Valenciana, en la redacció atesa per l'article 34 de la Llei de la Generalitat Valenciana 1/1988, de 29 de febrer, i que l'article 35 del mateix cas legal autoritza a intervenir mitjançant tècnica de mostratge, ho seran per aquest procediment.  
Article quart  
Dels actes, documents i expedients recollits en l'article anterior s'obtindrà una mostra aleatòriament, que serà objecte de control en les distintes fases que regula el número 2 de l'article 53 de la Llei 4/1984, de 13 de juny.  
DISPOSICIONS FINALS  
Primera  
La Intervenció General de la Generalitat Valenciana queda autoritzada perquè dicte les normes de desplegament d'aquest Decret.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, 6 de juny de 1988.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI